open-index/open-wikipedia-markdown huggingface dataset:
.tm

::*For andre betydninger, se [[TM]]*

**.tm** er Turkmenistans nasjonale toppnivådomene (ccTLD) for Internett. Det administreres av Internet Computer Bureau.

## Markedsføring av .tm
.tm har blitt markedsført som et domene for bedrifter med varemerker, på grunn av den vanlige bruk av «TM» i denne sammenhengen, men nye registreringer har fra tid til annen blitt suspendert av Turkmenistans regjering, grunnet bekymring over mulig bruk av domenet til «umoralske» hensikter.

## Registrering
Registrering gjøres direkte på andre nivå, eller på tredje nivå under en av følgende kategorier på andre nivå:
* **com.tm**
* **co.tm**
* **org.tm**
* **net.tm**
* **nom.tm**
* **edu.tm**
* **gov.tm**
* **mil.tm**
(bare gov.tm og edu.tm er i aktivt bruk)

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .tm whois informasjon
.tg

**.tg** er Togos nasjonale toppnivådomene (ccTLD) for Internett.

Selv om det tydeligvis ikke er noen restriksjoner på hvem som kan registrere domener innen dette TLDet, så er det ikke mye brukt utenfor Togo. 

Per 8. oktober 2005 var nettstedets muligheter for online registrering og vedlikehold av domener ikke fungerende. Det finnes også registreringsformularer, i Microsoft Word format, som skal kunne skrives ut, fylles ut og postes eller fakses til registreringsenheten som en alternativ måte å registrere domener. Registreringsnettstedet er på fransk uten engelsk oversettelse.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .tg whois informasjon
Republic XF-84H

**Republic XF-84H** var et amerikansk jagerfly utviklet etter interesse fra både det amerikanske flyvåpenet og den amerikanske marinen for en turbopropdrevet jagerbomber. En slik maskin ville ha kunnet løfte mer nyttelast og krevd kortere rullebaner en samtidige jetdrevne fly av samme type.

XF-84H ble utviklet fra jagerflyet F-84F Thunderstreak. Flyet ble utstyrt med en Allison XT-40-A-1 turbopropmotor med en ytelse på 5&nbsp;332 hk som drev en supersonisk propell. To prototyper ble bygget, en tredje som var planlagt bygget ble kansellert da marinen trakk seg fra prosjektet, og den første fløy første gang 22. juli 1955. Konseptet viste seg å være svært problematisk, ikke minst på grunn av den ekstreme støyen fra propellen ( *som gav flyet kallenavnet «Thunderscreech»* ), og prosjektet ble kansellert etter kort tid.

## Spesifikasjoner

## Eksterne lenker
* Republic XF-84H Thunderscreech
World Monuments Fund

The **World Monuments Fund** (WMF) er en privat organisasjon som har som mål å bevare utsatte arkitektoniske og kulturelle steder. Siden 1965 har WMF arbeidet arbeidet for å verne byggverk på mer enn 450 steder i mer enn 80 land.

## Se også
* Bygningsvern
* Kulturvern
* Arkitektur

## Eksterne lenker
*
Richard Kuklinski

**Richard «The Iceman» Kuklinski** (født 11. april 1935 i Jersey City i New Jersey, USA, død 5. mars 2006 i Trenton) var en amerikansk seriemorder og påstått leiemorder for mafiaen. Etter hans død har det blitt reist stadig større tvil om hvorvidt han faktisk hadde begått alle drapene han selv oppga å ha stått bak, spesielt med tanke på at ingen fra mafiaen selv har bekreftet dette. Det er økende enighet om at mye som ble nevnt om Kuklinski på 1990- og 2000-tallet i stor grad ble diktet opp av ham selv, fordi han ønsket oppmerksomhet, å etterlate seg et ettermæle og å tjene penger til familien gjennom salg av fabrikerte historier. 

Kuklinski vokste opp i fattige kår i New Jersey. Faren hans var alkoholiker, og mishandlet ham med jevne mellomrom. Han hadde en eldre bror som ifølge Richard Kuklinski selv ble slått ihjel av faren da Richard var fem år. Også moren skal ha prylt barna med jevne mellomrom. 

Kuklinski ble arrestert i 1986 og dømt til livsvarig fengsel i 1988.

Kuklinski påstod å ha drept 200 personer, men det er aldri blitt bevist at han drepte mer enn fem. Motivet skal ha vært penger, og Kuklinski slo seg i 1984 personlig konkurs med mye gjeld. Gravejournalister, etterforskere m.m., er i økende grad enig om at Kuklinskis rolle i mafiaen for det meste bare var skryt. Spesialagenten Dominick Polifrone, setter antallet drepte til maksimalt 15. Dette støttes opp av at flere av drapene han hevdet å begå på bestilling, beviselig ble begått av andre. Han døde i fengsel i 2006, 70 år gammel. Det hersker en del usikkerhet og spekulasjoner rundt hans død, siden han skulle vitne mot den fengslede Sammy Gravano som var «underboss» i den kriminelle Gambino-familien. Få dager etter hans død henla myndighetene drappssaken mot Gravano. Sammy «The Bull» Gravano har allikevel benektet all kjennskap til Kuklinski, og Kuklinski hadde slitt med hjerte- og lungeproblemer i flere måneder før sin død.

Richard Kuklinski var en eldre bror av den draps- og voldtektsdømte Joseph M. Kuklinski. Richard Kuklinski var gift med Barbara Kulinski og hadde tre barn med henne.

I løpet av sine siste år lot han seg intervjue av psykologer, forfattere og kriminologer, noe som blant annet resulterte i dokumentarfilmen *Møte med en massemorder*, produsert av HBO. Dokumentaren ble sendt flere ganger på TVNorge fra 2005 til 2007. Senere har det blitt reist stor tvil om hvorvidt denne dokumentaren gjengir de korrekte faktaene om Kuklinski. I 2006 ga en pensjonert statsadvokat i USA ut en bok der han kategorisk avviste påstandene om at Kuklinski blant annet hadde stått bak 200 drap.  

## Referanser


## Eksterne lenker
* Up Close and Personal with a Killer (Intervju, engelsk)
Storavatnet

**Storavatnet** kan vise til en rekke innsjøer i Norge::

*Storavatnet (Sandnes) – i Sandnes kommune i Rogaland
*Storavatnet (Tysvær) – kan vise til flere innsjøer i Tysvær kommune i Rogaland
**Storavatnet (Falkeid i Tysvær) – mellom Falkeid og Tysværvåg
**Storavatnet (Hetland i Tysvær) – sørvest for Hetland
**Storavatnet (Skogen i Tysvær) – mellom Skogen og Romsalandsvågen
**Storavatnet (Stakland i Tysvær) – nord for Stakland
**Storavatnet (Sagbakken i Tysvær) – øst for Sagbakken
*Storavatnet – et annet navn på Birkelandsvatnet i Bjerkreim kommune i Rogaland
*Storavatnet (Fitjar) – i Fitjar kommune i Hordaland
*Storavatnet (Modalen og Masfjorden) – i Modalen og Masfjorden kommune i Hordaland
*Storavatnet (Bergen) – i Bergen kommune i Hordaland
*Storavatnet (Bømlo)– i Bømlo kommune i Hordaland
*Storavatnet (Meland) – i Meland kommune i Hordaland
*Storavatnet (Stord)– i Stord kommune i Hordaland
*Storavatnet (Osterøy) – i Osterøy kommune i Hordaland
*Storavatnet (Klæbu) – i Klæbu kommune i Sør-Trøndelag
Brigade Nord

**Brigade Nord** er en brigade i Hæren som består av åtte bataljoner og et militærpolitikompani. 

Brigaden kan utføre operasjoner fra fred til krig, inkludert mekaniserte landoperasjoner i samarbeid med andre forsvarsgrener og allierte. Brigaden er en stående avdeling og omfatter vernepliktige, vervede og yrkesbefal. Full styrke er om lag 4500 soldater, lokalisert i Midt-Troms og Østerdalen, med hovedkvarter på Bardufoss. 

## Historie
Brigaden ble opprettet i 2002 og er videreføringen av Brigaden i Nord-Norge (1953–1996) som igjen ble etablert fra siste kontingent av Tysklandsbrigaden (1947–1953).

I 2018 vedtok Regjeringen å flytte størsteparten av brigadens helikopterstøtte, 339 skvadron, fra Bardufoss til Rygge flystasjon for å være en dedikert støttekapasitet for Forsvarets spesialstyrker.

I 2020 begynte en omvæpning av 2. bataljon fra en lett infanteriavdeling til en mekanisert bataljon Dette innebærer en fullmekanisering av hele brigaden, da flere av de andre bataljonene og støttefunksjonene også skal mekaniseres. Avdelingen er forventet å være mekanisert i 2023.

For å møte NATOs styrkekrav på minimum fire manøverbataljoner ble det i 2020 vedtatt av Regjeringen å etablere en fjerde bataljon. 

I henhold til langtidsplanen for forsvarssektoren 2025–2038, vedtatt i 2024, skal Brigade Nord utvikles til en tung infanteribrigade innen 2032.

## Organisering
Brigade Nord er en styrkestruktur som omfatter alle Hærens våpenarter og spesialiserte funksjoner. Den utruster, trener og øver avdelingene for samvirke gjennom digitale kommando- og kontrollsystemer og felles øvelser. Brigaden har høy beredskap, særlig Telemark bataljon og Hærens hurtige reaksjonsstyrke. Kjernen består av tre mekaniserte bataljoner – Panserbataljonen, Telemark bataljon og 2. bataljon – støttet av øvrige avdelinger. En fjerde manøverbataljon er planlagt etablert, og brigaden ledes av en brigadestab.

### Avdelinger
* Panserbataljonen – Kavaleri og mekanisert infanteri (Setermoen)
* Narvik bataljon – Mekanisert infanteri (Skjold)
* Telemark bataljon –  Kavaleri og mekanisert  infanteri (Rena)
* Artilleribataljonen – Artilleri og kampluftvern (Setermoen)
* Sanitetsbataljonen – Sanitet (Setermoen)
* Ingeniørbataljonen – Mobilitet, ABC-vern, maskinkonstruksjon (Skjold)
* Stridstrenbataljonen – Logistikk (Bardufoss)
* Sambandsbataljonen – Samband (Bardufoss)
* Militærpolitikompaniet – MP (Bardufoss)

## Brigadesjefer
* 2002–2005: Steinar Amundsen
* 2005–2007: Yngve Odlo
* 2007–2009: Aril Brandvik
* 2009–2011: Arild Thobiassen
* 2011–2014: Odin Johannessen
* 2015–2018: Eldar Berli
* 2018–2020: Lars Sivert Lervik
* 2020–2023: Pål Eirik Berglund
* 2023–2025: Terje Bruøygard

## Se også

* Finnmarksbrigaden
* Brigade Sør

## Referanser


## Eksterne lenker
*https://forsvaret.no/fakta/organisasjon/Haeren/Brigade-Nord
The Number of the Beast

**The Number of the Beast** kan vise til:

*The Number of the Beast (roman) – en roman av Robert A. Heinlein fra 1980
*The Number of the Beast (album) – et musikkalbum av Iron Maiden fra 1982
*The Number of the Beast (sang) – en sang av Iron Maiden
.gq

**.gq** er Ekvatorial-Guineas nasjonale toppnivådomene (ccTLD) for Internett. 

Per november 2006 ser det ut til at det offisielle nettstedet for registrering er inaktivt. Få nettsteder er aktive innen dette domenet.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .gq whois informasjon
Handelskammer

Et **handelskammer** er et representativt organ som arbeider for å fremme handelens og andre næringsgruppers (kommersielle) interesser.

Handelskamre har eksistert siden 1599, da det første ble grunnlagt i Marseille. Handelskamre er regionale og uavhengige organisasjoner som arbeider for et bedre foretaksklima og for økte handelsrelasjoner, infrastrukturspørsmål og visse spørsmål om besiktninger og handelsbruk. Handelskamre er i de fleste land offentligrettslige subjekt, med obligatorisk medlemskap for foretakene i handelskammerets distrikt. I USA, Storbritannia og i de nordiske landene er dog handelskamre helt private og har frivillig medlemskap. I Sverige er omkring 10 000 foretak medlem i et handelskammer.

## Eksterne lenker
*
Stryknin

**Stryknin** er en naturlig plantegift utvunnet av frøene fra det indiske brekknøttetreet (*Strychnos nux-vomica*). Formen til stryknin er fargeløse krystaller med ekstremt bitter smak. Én prosent av den dødelige dosen i et glass vann kan lett merkes av offeret.
 
Giften påvirker nervene slik at de konstant aktiverer musklene. Dødelig dose av stryknin er 15–50&nbsp;mg.

## Symptomer
Først stivhet i kroppen og kvelningsfølelser, deretter groteske ansiktsgrimaser og rykninger i kropp og lemmer. Offeret dør etter få timer av utmattelse og lammelse av pustefunksjonen uten først å ha mistet bevisstheten. Spor av stryknin kan påvises i blodet.
.cz

**.cz** er Tsjekkias nasjonale toppnivådomene (ccTLD) for Internett. Det administreres av  CZ.NIC. Registrering må bestilles via akkrediterte registrarer.

Det tidligere Tsjekkoslovakia brukte domenet .cs før delingen i 1993.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .cz whois informasjon 
* Liste over .cz akkrediterte registrarer
G3

:*Andre betydninger: [[Heckler & Koch G3]]*

**G3** er et prosjektband av Joe Satriani, og sammensatt av Satriani, i tillegg til to utvalgte gitarister, derifra navnet.

G3 er basert på konsertturneer og ble startet opp i 1996. I løpet av flere år har mange gitarister vært involvert, og mange gjester har vært med på konsertene.

## Hovedbesetning
* 1996 (Nord-Amerika): Joe Satriani, Steve Vai, Eric Johnson
* 1997 (Nord-Amerika): Joe Satriani, Kenny Wayne Shepherd, Robert Fripp
* 1997 (Europa): Joe Satriani, Steve Vai, Adrian Legg
* 1998 (Europa): Joe Satriani, Michael Schenker, Uli Jon Roth 
* 2000 (Rentak Rhythm Of Asia) : Joe Satriani, Steve Vai, Eric Johnson
* 2001 (Nord-Amerika): Joe Satriani, Steve Vai, John Petrucci
* 2003 (Nord-Amerika): Joe Satriani, Steve Vai, Yngwie Malmsteen
* 2004 (Europa/Sør-Amerika): Joe Satriani, Steve Vai, Robert Fripp
* 2005 (Japan): Joe Satriani, Steve Vai, John Petrucci
* 2006 (Sør-Amerika): Joe Satriani, John Petrucci, Eric Johnson
* 2006 (Australia): Joe Satriani, Steve Vai, John Petrucci
* 2007 (Nord-Amerika): Joe Satriani, John Petrucci, Paul Gilbert

## Diskografi
**Konsertalbum**
*1997 – *[[G3: Live in Concert]]*
*2004 – *[[G3: Rockin' in the Free World]]*
*2005 – *[[G3: Live in Tokyo]]*

**DVD**
*1997 – *[[G3: Live in Concert]]*
*2004 – *[[G3: Live in Denver]]*
*2005 – *[[G3: Live in Tokyo]]*

## Eksterne lenker
* 
* 
* G3 på MySpace
Ferdinand Boberg

**Gustaf Ferdinand Boberg** (1860–1946) var en svensk arkitekt.

Ferdinand Boberg var en av Stockholms fremste og mest produktive arkitekter rundt forrige århundreskifte. Hans gjennombrudd som arkitekt kom 1890 med bygget av Värtagasverket i Hjorthagen, Stockholm. Der tegnet han mer eller mindre en hel by med et 20-talls røde teglbygninger. Han er også kjent for sin massive og borgliknende brannstasjon i Gävle. Han ble kjent blant allmennheten i samband med hans bygninger for de store utstillingene i Stockholm 1897 og 1909 og den baltiske utstillingen i Malmö 1914.

Boberg ble etter første verdenskrig mindre verdsatt fordi hans stil ble ansett som foreldet. På 1920-tallet reiste han rundt i Sverige og dokumenterte eldre bygninger. Spesielt interessant er hans store antall tegninger av vanlige bondegårder, økonomibygninger m.m. som opp gjennom tiden er mindre dokumentert enn adelens og kirkens bygninger. 

## Verker (utvalg)
* 1883–1884: Rosenborgshuset
* 1887–1889: Bergööska huset, Hallsberg
* 1890–1891: Gävle brannstasjon, Gävle
* 1893: Grünewaldvillaen, Saltsjöbaden
* 1893: Värtagasverket, Hjorthagen, Stockholm – gassklokker, hovedbygning mm.
* 1895–1897: Mosebacke vanntårn
* 1898–1903: Centralposthuset, Stockholm
* 1899: LO-borgen ved Norra Bantorget, Stockholm
* 1900: Sveriges paviljong på verdensutstillingen i Paris 1900
* 1902: Rosenbad, Stockholm
* 1903: Värtaverket, Hjorthagen, Stockholm – turbinhaller, kontorbygg
* 1905: Thielska galleriet, Djurgården
* 1905: Byströms villa – ombygning av en eldre villa etter at prins Carl og hans familie overtok eiendommen
* 1905–1913: Prins Eugens Waldemarsudde, Djurgården
* 1907: Villa Arneborg, Trosa
* 1908: Funckska huset – ombygning av en bygning fra 1600-tallet

*1910: Oakhill, Djurgården
* 1910–1913: Uppenbarelsekyrkan, Saltsjöbaden
* 1915: Nordiska Kompaniet, Stockholm
* ?: Malmö posthus, Malmö
* ?: Skagerhults kyrka, Skagerhult
* ?: Villa Fridhem, Getå, Åby
* ?: Minnetavle over Alfred Nobel, Norrlandsgatan 11, Stockholm

## Referanser


## Eksterne lenker
* Inventering av Ferdinand Bobergs 1920-talsteckningar och byggnadernas tillstånd idag
* Värtans historia
* Om Boberg hos Arc!
.cx

**.cx** er Christmasøyas nasjonale toppnivådomene (ccTLD) for Internett. Det administreres av Christmas Island Internet Administration (CIIA), et non-profit selskap eid av lokalsamfunnet, som også sørger for Internettjenester til øyas innbyggere.

TLD-en ble tidligere administrert av Planet Three Limited, et selskap med kontor i Storbritannia og Australia, som gikk konkurs og innstilte driften, og som frivillig overførte styringen av domenet til CIIA (som ble kalt Dot CX Limited på den tid). Den lokale (shire) regjeringen på Christmas Island bifalt overføringen, men den føderale regjeringen i Australia (som har internasjonal autoritet over Christmas Island som et eksternt territorium) godkjente det ikke uten videre.  Australia has senere publisert et «Memorandum of Understanding» som anerkjenner CIIA som den lovlige forvalter av .cx.

## Se også
* Domenenavn
* Landskoder (internett)
* Toppnivådomene

## Eksterne lenker
* CIIA
* COCCA – Council of Country Code Administrators
* IANA .cx whois informasjon
Mauritz Kartevoldsplass (Sandnes)

**Mauritz Kartevoldsplass** er en plass i Indre Vågen i Sandnes. Plassen ble åpnet og navngitt ved byggingen av Sandnes kulturhus i 1999. Plassen ligger innerst i Vågen, mellom Havnegata og Elvegata. På plassen ligger kulturhuset, med scener, bibliotek og restaurant, samt kultursenteret Sandnes Brygge. Ved sjøfronten ligger båtplasser for gjestehavna.

Plassen er oppkalt etter Mauritz Kartevold (1833–1921), filosof, forretningsmann og ordfører i Sandnes 1867–1868 og 1871–1874.

## Referanser
CAVEman

**CAVEman** er en 4D høyoppløselig modell av et menneske laget ved Universitetet i Calgary. Den befinner seg i en kubisk kunstig virkelig-rom, hvor modellen projiseres fra gulvet og alle fire vegger. CAVEman er den første slike modellen som er framstilt med tanke på forskning og utdanning. Modellen er ment å brukes til medisinsk forskning og modellering, der effekten av medisinske fenomener med genetiske komponenter, slik som kreft, diabetes (*sukkersyke*) og Alzheimers sykdom kan studeres virtuelt. Det høyoppløselige hologramet kan skaleres opp og ned i størrelse for å studere prosesser på mikronivå.

## Referanser
Fermium

**Fermium** er et kunstig fremstilt radioaktivt grunnstoff med atomnummer 100 og kjemisk symbol **Fm**.

## Historie
Fermium ble først oppdaget i 1952 av et forskningsteam ledet av Albert Ghiorso ved Berkeley-universitetet i California, USA. Forskningsteamet identifiserte isotopen 255**Fm** i radioaktive rester etter den første prøvesprengningen av hydrogenbomben (Ivy Mike). Funnet ble hemmeligholdt til 1955 på grunn av den kalde krigen. 

I 1953 og tidlig i 1954, uavhengig av de amerikanske forskerne, bombarderte et forskningsteam ved Nobelinstituttet for fysikk i Stockholm 238**U** (uran) med 16**O** (oksygenioner). Resultatet var en alfakilde, med en atomvekt på ~257 u og med 100 protoner (med andre ord isotopen 250**Fm**). Svenskene påberopte seg ikke oppdagelsen av et nytt grunnstoff, men det ble senere bekreftet at isotopen de hadde fremstilt var 250**Fm**.

Fermium er oppkalt etter kjernefysikeren Enrico Fermi.

## Egenskaper
Fermium er et metallisk transurant grunnstoff, og hører til aktinoidene. Siden relativt små mengder fermium er blitt framstilt, vet man forholdsvis lite om grunnstoffets kjemiske og fysiske egenskaper. Utseendet er ukjent, men det antas å være metallisk sølvhvitt eller grått.

### Isotoper
Fermium har ingen stabile isotoper. 19 isotoper av fermium er kjent hittil, og de mest stabile er 257**Fm** med halveringstid 100,5 døgn, 253**Fm** med halveringstid 3 døgn, 252**Fm** med halveringstid 1,058 døgn, og 255**Fm** med halveringstid 20,07 timer. Alle de resterende isotopene har halveringstider kortere enn 6 timer, og de fleste kortere enn 35 minutter. Over halvparten av de kjente isotopene kan nedbrytes ved spontan kjernespalting (fisjon).

Fermium-isotoper varierer i Atommasse fra 242,07343 u (242**Fm**) til 260,102678 u (260**Fm**).

CAS-nummer: 7440-72-4

## Forekomst
254**Fm** og tyngre isotoper kan bli framstilt ved å bombardere lettere grunnstoff (spesielt uran og plutonium) med nøytroner. Vekselvist nøytronbombardement og betahenfall bygger gradvis opp fermium-isotopen.

## Anvendelse
Det er ingen kjente bruksområder for fermium bortsett fra forskningsformål.

## Se også
* Einsteinium
* Ivy Mike (første prøvesprengning av hydrogenbomben)

## Referanser


## Eksterne lenker
* Los Alamos National Laboratory – Fermium 
* It's Elemental – Fermium
* WebElements.com – Fermium
.nu

**.nu** er Niues nasjonale toppnivådomene (ccTLD) for internett. 

## Registrering
Registrering gjøres direkte på andre nivå.  Registrering av internasjonaliserte domenenavn er også tillatt, slik at domener kan registreres med blant annet bokstavene æ, ø, å, ä, ç og ñ. http://www.nunames.nu/Local-Language.cfm 

## Alternativ bruk
Det var et av de første nasjonale toppnivådomenene som ble markedsført i stor grad som et alternativ til generiske toppnivådomener som .com, .net og .org. Ved å spille på de fonetiske likhetene mellom *nu* og det engelske ordet *new*, ble det markedsført som et «nytt» toppnivådomene med mange gode domenenavn tilgjengelig. I dag har imidlertid de fleste populære domener blitt registrert.

Domenet er spesielt populært i Norge, Sverige, Danmark, Nederland og Belgia, blant annet ettersom *nu* betyr «nå» på svensk, dansk, norsk og nederlandsk. Delvis på grunn av begrensningene som ble satt for Sveriges toppnivådomener, .se, ble .nu brukt for kreativ markedsføring av nettsteder slik som *www.TV.nu* og *www.blogging.nu*. .se-domenenavnene er imidlertid ansett for å være mer profesjonelle enn .nu og .com.

## Se også
* Domenenavn
* Landskoder (internett)
* Toppnivådomene

## Eksterne lenker
* NuNames
* IANA .nu whois-informasjon 
* Internet Users Society – Niue (IUSN)
* On a tiny island, catchy Web name sparks a battle – detaljert nyhetsartikkel om ccTLD-er og spesielt Niues tilfelle
Tana (elv)

:*For elva i Kenya med samme navn, se [[Tana (elv i Kenya)]].*

**Tana** (også kalt *Tanaelva*; nordsamisk: *Deatnu* («Storelva»); kvensk: *Teno*(*joki*) eller *Taana*(*njoki*); finsk: *Teno* eller *Tenojoki*; svensk: *Tana älv*) er ei elv i Karasjok og Tana kommune i Finnmark og Utsjok kommune i Finland. Elva er  lang, regnet fra fjerneste kilde, og den har et nedbørfelt på . Middelvannføringen ved munningen er . Over 256 kilometer av elva utgjør grensa til Finland. Den eksakte grensen følger djupålen i elva, og blir kontrollert hvert 25. år.

Tana dannes ved sammenløpet av elvene Karasjohka og Anarjohka, ca. 14&nbsp;km øst for tettstedet Karasjok og rundt 3&nbsp;km nord for den finske bygda Karigasniemi. Fjerneste kilde er et lite tjern på østsiden av fjellet Lulit Bissovárri, rundt åtte kilometer vest-sørvest for Gavdnjajávri på Finnmarksvidda, og rundt en kilometer nord for grensa til Finland.

Elva er kjent for laksefisket og er den største lakseelva i Norge. Tana har verdensrekorden for den største atlantiske laksen tatt på stang. Den veide 36 kilo og ble tatt i 1928. Denne rekorden er imidlertid omdiskutert, da historien ikke er bekreftet. Den offisielle norgesrekorden lyder på 32,5 kilo, og den laksen ble tatt av Nils Walle den 7. juli 1951.

Den gamle Tana bru ble bygd i 1948 og hadde et hovedspenn på 195 meter. Den var den lengste myke hengebrua i Norge. Den nye Tana bru ble bygd i 2020 og har et hovedspenn på 234 meter. Grensepassering til og fra Finland skjer ved Polmak og over Samelandsbrua ved Utsjok.

Elva har mange sideelver, blant annet Váljohka i Karasjok og Lákšjohka i Tana.

Elva munner ut i Tanafjorden. Tanamunningen er et av de største urørte deltaområdene i Europa.

Tana ble i 1980 vernet mot kraftutbygging i Verneplan II for vassdrag.

## Se også
* Liste over elver i Norge

## Litteratur
* Tufte, Thorbjørn og Hauge, Ivar (1994): *Tana. Den største elva.* Oslo. ISBN 82-504-2148-5

## Referanser
Telemark kompani

**Telemark kompani**, forkortet **TMKP**, var en avdeling innen Telemark bataljon, som nå er den eneste bataljonen i den norske Hæren som består av bare profesjonelle soldater. Kompaniet utførte Telemark bataljons første internasjonale oppdrag og deltok i NATO-styrken SFOR (*Stabilisation Force*) i Bosnia-Hercegovina fra januar 1997 til juli 1999.

## Historie

Stortinget vedtok høsten 1996 å sende ett geværkompani fra Telemark bataljon til SFOR etter direkte anmodning fra SACEUR. Oppgaven gitt av SACEUR til kompaniet var å fungere som vakt- og sikringsstyrke underlagt det nye SFOR-hovedkvarteret i Sarajevo. Telemark bataljons Kompani D, som hadde dimittert i august samme høst, ble beordret innkalt i henhold til kontrakt og møtte til tjeneste ved Heistadmoen 3. desember 1996. Avdelingen ble supplert med en tropp frivillige soldater med tidligere erfaring fra norske FN- og NATO-oppdrag.

Kompaniet, som besto av rundt 150 soldater, ankom Sarajevo 7. januar 1997. De var den første måneden stasjonert i den gamle OL-ishallen Zetra, men ble senere forlagt ved SFORs hovedkvarter i Ilidza. Kompaniet fikk raskt gode tilbakemeldinger fra NATO og andre internasjonale styrker i Bosnia, noe som førte til at avdelingen ble gitt oppgaven å fungere som hurtig reaksjonsstyrke for hele Bosnia, underlagt SFOR-hovedkvarteret ved COMSFOR og Den amerikanske divisjonen. Oppdraget var dermed vakt og sikring av hovedkvarteret i Ilidza samt forpleinings- og logistikkleiren i Zetra, hurtig reaksjonsstyrke for hele Bosnia og overtagelse av andre SFOR avdelingers oppdrag ved behov. Senere ble vakt og sikring av Butmir leir ved flyplassen i Sarajevo også en del av oppdraget.

7. juli 1997 ble Kompani D avløst av Kompani C, som nettopp hadde fullført førstegangstjenesten i Telemark bataljon. Dette kompaniet skiftet navn til Telemark kompani, et navn som avdelingen beholdt de neste 2 årene. Det siste kompaniet forlot Sarajevo etter endt oppdrag i juli 1999.

## Referanser


## Eksterne lenker
* Norwegians and Americans joint training SFOR Informer #18, 3. september,1997 (engelsk)
.cy

**.cy** er Kypros’ nasjonale toppnivådomene (ccTLD) for Internett.
(Denne ccTLD dekker ikke den tyrkisk-okkuperte nordlige delen av Kypros, som bruker ccSLDen  .nc.tr).

Registrering er begrenset til innbyggere på Kypros eller selskaper og organisasjoner som er registrert der. Person- eller selskapsnummer forlanges ved registreringen. Visse tilleggsrestriksjoner finnes for enkelte subdomener, men **.com.cy** er uten restriksjoner.

## Andrenivå domener

* **ac.cy** – Akademiske og forskningsinstitusjoner.
* **net.cy** – Tilbydere av internet eller nettverkstjenester.
* **gov.cy** – Regjeringen.
* **org.cy** – Non-profit organisasjoner.
* **pro.cy** – Profesjonelle organisasjoner.
* **name.cy** – Enkeltpersoner.
* **ekloges.cy** – Organisasjoner eller personer med tilknytning til valg.
* **tm.cy** – Offisielt registrerte varemerker.
* **ltd.cy** – Aksjeselskaper.
* **biz.cy** – Et hvert annet registrert selskap.
* **press.cy** – Organisasjoner og selskaper med tilknytning til pressen.
* **parliament.cy** – Det kypriotiske parlamentet.
* **com.cy** – Kommersielle selskaper (registrering uten restriksjoner).

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .cy whois informasjon 
* Registreringsnettsted for .cy domenet
Jennifer Government: NationStates

***Jennifer Government: NationStates*** er et nettleserbasert onlinespill hvor man kan innta rollen som statssjef. Alle aspekter ved spillet er gratis, og driften finansieres gjennom reklame og boksalg. Spillet ble lansert den 22. november 2002 og er i utgangspunktet basert på den australske forfatteren Max Barrys dystopiske roman *[[Jennifer Government]]* fra 2003.

## Spillet
Man må registrere minst én nasjon for å spille, og man kan selv velge navn, flagg, styreform, regjeringstype, valuta og motto. Ved opprettelsen blir også alle spillere bedt om å fylle ut et skjema med en rekke påstander som man kan si seg enig eller uenig i, slik at nasjonen deretter kan klassifiseres politisk. Senere må man også ta stilling i politiske saker (*issues*) som påvirker denne klassifikasjonen, og de oftest humoristiske alternativene gir ekstreme utslag. Alle nasjoner har en egen presentasjonsside som er tilgjengelig for alle spillere, og her genereres automatisk en forholdsvis humoristisk tekst ut fra de politiske avgjørelsene som er tatt av spilleren. I takt med nasjonens alder øker også innbyggertallet, som kan nå absurde høyder, automatisk. Det genereres også et kort skjema som viser grader av sivile rettigheter, politisk frihet og økonomisk styrke. Man kan registrere et ubegrenset antall nasjoner.

Alle spillere har muligheten til å søke medlemskap i Verdensforsamlingen (*World Assembly*), men bare for én nasjon om gangen. Resolusjoner i Verdensforsamlingen utformes av spillerne og implementeres i alle medlemsland ved vedtak. Verdensforsamlingen er videre delt inn i Generalforsamlingen og Sikkerhetsrådet. Verdensforsamlingen ble opprettet den 1. april 2008 og avløste det som tidligere het Forente nasjoner (*United Nations*), hvilket ble mottatt som en aprilspøk av spillermiljøet. Den 2. april viste det seg imidlertid at spilleier Max Barry hadde mottatt en klage fra virkelighetens Forente nasjoner med henvisninger til opphavsretten. Alle resolusjoner vedtatt av FN i spillet ble henlagt, og Verdensforsamlingen begynte fra bunnen av.

Alle nasjoner er lokaliserte i såkalte regioner, som man står fritt til å flytte mellom. Mange regioner representerer et bestemt politisk syn eller en virkelig stat. En del regioner har egne internettbaserte foraer uten tilknytning til spillets internettside, og de mest avanserte av disse har egne brukerstyrte og fullutviklede politiske systemer. I slike regioner vil nasjonene samhandle mer som borgere i én nasjon. Medlemmer av Verdensforsamlingen kan til enhver tid gi sin støtte (*endorsement*) til ett annet medlem i sin region, og den som til enhver tid har størst støtte, vil fungere som regionens delegat til Verdensforsamlingen. Den regionale delegaten har et stemmetall i Verdensforsamlingen tilsvarende regionens totale antall medlemmer.

## Referanser


## Eksterne lenker
*
Okinawa

**Okinawa** (japansk: 沖縄本島&ndash; *Okinawa Hontō*) er den største øya i den japanske øygruppen Ryukyu og har byen Naha som er provinshovedstad i prefekturet Okinawa. Okinawa er 1&nbsp;206,98&nbsp;km². 
I 1990 var øyas totale befolkning på 1,22 millioner mennesker. Mens den nordlige delen av øya har lite bebyggelse så er den sørlige delen urbanisert. Klimaet er subtropisk.

Mot slutten av andre verdenskrig (våren 1945) ble øya angrepet og erobret av amerikanske styrker i slaget om Okinawa, og Okinawa var under USAs administrasjon inntil 1972, hvor den igjen ble en del av Japan. USA har fremdeles store baseanlegg på øya. 

## Se også
*For den am. krigsfilmen fra 1951, se Okinawa (film)
*På 1950-tallet skrev Edgar Johansen visa om «Okinawa» til melodi av Master. Den ble svært populær i Norge. Sangen kaltes også for «Sydhavets sang», og var en hyllest til øya. Visa er innspilt på *[[Frem fra Glemselen kap.15]]* med Rita Engebretsen.

## Referanser


## Eksterne lenker
*
.sg

**.sg** er Singapores nasjonale toppnivådomene (ccTLD) for Internett. Det administreres av Singapore Network Information Centre. Registreringer behandles av akkrediterte registrarer.

## Registrering
Registrering gjøres på tredje nivå under diverse generiske kategorier, eller direkte på andre nivå. En spesiell **.idn.sg** kategori eksisterer for internasjonaliserte domenenavn (For Singapores vedkommende gjelder dette spesielt kinesiske og tamilske navn). Dette er kategoriene som kan benyttes:
* **.com.sg** – Kommersielle selskaper
* **.net.sg** – Nettverkleverandører og info-com operatører
* **.org.sg** – Registrerte organisasjoner 
* **.gov.sg** – Regjeringen
* **.edu.sg** – Utdanningsinstitusjoner
* **.per.sg** – Personlige domenenavn
* **.idn.sg** – Kinesiske & Tamilske domenenavn (på prøve fra 4. juli 2005 – 3. januar 2006)

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .sg whois informasjon 
* Singapore Network Information Centre
* Liste over .sg akkrediterte registrarer
GameFAQs

**GameFAQs** er en nettside som publiserer ofte stilte spørsmål og guider til videospill. Den ble skapt i november 1995 av Jeff «CJayC» Veasey, og er eid av CNET Networks. GameFAQs har en enorm database av videospillinformasjon og har blitt kalt en nettside hvor leserne «kan få nesten all informasjon» angående spillstrategier. Systemene dekket serier fra 8-bit Atari-plattformen til dagens konsoller. OSS-ene, kodene, anmeldelsene, spillagringene og kredittene er fremlagt av frivillige spillere, og bidrag blir evaluert av nettsidens to redaktører, Jeff Veasey og Allen «Sailor Bacon» Tyner.

## Referanser


## Eksterne lenker
*
Centralposthuset (Stockholm)

**Centralposthuset** er en monumentalbygning oppført i Stockholm i årene 1898–1903 for Kungliga Postverket, etter tegninger av arkitekt Ferdinand Boberg. Bygningen har adressen Vasagatan 28–34, og ligger i ''Kvarteret Blåmannen'' 21.

## Arkitekturen
Fasadeoppbygningen gir visse assosiasjoner til Vadstena slott, noe som ikke er merkelig da Boberg var svært interessert i middelalderborger og akkurat til dette posthuset hentet han inspirasjon fra Vadstena slott, men bygningen er også karakteristisk for Bobergs strev mot en selvstendig og moderne stil. Granittsokkelen gir en myk overgang til bunnetasjens røde sandstein, der dypt innskårne muråpninger og bygger en kraftfull arkade, hvor peler føres videre som tynne pilastrer i mellometasjens mur av mørkt rødgul tegl. Øverste etasje er av sandstein og det mykt rundede taket er kledt med svart skifer.

## Innvielse og nedleggelse
Centralposthuset ble innviet i høytidelige former av kong Oscar II den 27. oktober 1903.

Husets postkontor ble nedlagt på midten på 1990-tallet, og Postens hovedkontor flyttet ut høsten 2003. Huset eies av staten og forvaltes av Statens fastighetsverk.

## Frimerke
Postverket gav i 1974 ut en frimerkeserie med blant annet to bilder av huset.

## Arkitekten
Ferdinand Boberg har også tegnet posthuset i Malmö.

## Referanser


## Eksterne lenker
* Om Centralposthuset
Sants-Montjuïc

**Sants-Montjuïc** er et distrikt i Barcelona, Catalonia. Det ligger sør i byen, og grenser til distriktene Les Corts, Eixample og Ciutat Vella, samt til kommunene Hospitalet de Llobregat og El Prat de Llobregat.

Distriktet er Barcelonas største, med et areal på 21,35 km², og det tredje største med hensyn til folketall, med sine 177 636 innbyggere (2005).

## Bydeler
Sants-Montjuïc er delt inn i følgende åtte bydeler (*barris*):
*El Poble Sec – Parc de Montjuïc
*La Marina del Prat Vermell – Zona Franca
*La Marina de Port
*La Font de la Guatlla
*Hostafrancs
*La Bordeta
*Sants - Badal
*Sants
Eivind Heiberg

**Eivind Heiberg** (1870–1939) var formann i Norsk Arbeidsgiverforening 1912–1917 og generaldirektør for Norges Statsbaner 1924–38. 

Heiberg var utdannet ingeniør og arbeidet som tegner og konstruktør i Norges statsbaner fra 1890 til 1899. Etter årene i NSB ble han administrerende direktør i Skabo jernbanevognfabrik. Han gikk tilbake til NSB i 1924 som generaldirektør og holdt den stillingen frem til sin avgang i 1938. Formann i Norges Standardiseringsforbund 1924-34.

Heiberg var gift med Gudrun Møller, datter av ordfører og stortingsrepresentant Johan Moses Møller. Han er farbror til Edvard Heiberg og Bernt Heiberg, farfar til Karin Stoltenberg og oldefar til Jens Stoltenberg.

## Utmerkelser
Heiberg ble i 1934 gjort til kommandør av St. Olavs Orden «for embetsfortjeneste og fortjenester av Norges Standariseringsforbund».

Heiberg var også innehaver av Dannebrogordenen, Finlands hvite roses orden og Nordstjerneordenen.

## Referanser
Uppenbarelsekyrkan

**Uppenbarelsekyrkan**, kirke i villaområdet Tattby i Saltsjöbaden i Stockholms stift. Uppenbarelsekyrkan er en av to kirkebygninger som inngår i Saltsjöbadens Församling; den andre er Skogsö Kapell.

Uppenbarelsekyrkan ble bygget i årene 1910–1913 etter tegninger av Ferdinand Boberg. 

Kirken var en gave fra Knut Agathon Wallenberg og Alice Wallenberg til Saltsjöbaden. K.A. og Alice Wallenberg ligger begravet i et gravkammer i kirken. 

## Referanser
Knut Agathon Wallenberg

**Knut Agathon Wallenberg** (1853–1938) var en svensk bankmann og politiker.

Han var sønn av bankmannen og politikeren André Oscar Wallenberg (1816–1886) og Catharina Wilhelmina Andersson (død 1855), gift 1878 med Alice Nickelsen (1858—1956).

Knut Wallenberg var utenriksminister 1914–1917, medlem av Sveriges riksdag 1907–1919, medlem av Stockholms byråd 1883–1914. Sammen med sin hustru skapte han 1917 Knut och Alice Wallenbergs Stiftelse.

Han ses også som grunnleggeren av samfunnet Saltsjöbaden.

## Kuriosa
Knut Agathon har blitt kalt karikaturen av en kapitalist, da han i høy hatt og skjegg nærmest ligner gubben fra selskapsspillet Monopol.
Han hadde gjerne på seg serafimerordener når han var ute på diverse tilstelninger, og gjerne i selskap med kongeligheter.

## Se også
* Liste over Sveriges utenriksministre
* Familien Wallenberg

## Referanser


## Eksterne lenker
* wallenberg.org
.kn

**.kn** er Saint Kitts og Nevis nasjonale toppnivådomene (ccTLD) for Internett. Det administreres av University of Puerto Rico.  

Domenet er nylig blitt åpnet for global registrering.

## Registrering

Registrering er tillatt direkte på andre nivå.  Det finnes også noen tredjenivå registreringer, under følgende andrenivå kategoriene:

* **net.kn**: Nettverk (uten restriksjoner)
* **org.kn**: Organisasjoner (uten restriksjoner)
* **edu.kn**: Utdanningsinstitusjoner
* **gov.kn**: Regjeringen

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .kn whois informasjon 
* Registreringsnettsted for .kn domenet
Kunsthalle Kiel

**Kunsthalle Kiel** er et kunstmuseum i Kiel, Schleswig-Holstein i Nord-Tyskland . 

## Bygningen
Bygningen er oppført i med byggestart i 1908 og fullført 1909 og ble da oppført etter planer av arkitekten Georg Lohr og ligger helt nord i Kiel sentrum, ved Kieler Förde, nær slottshagen. Stilen  Huset er videreført etappevis, slik at trappehallen er fra 1950-årene, . mens en ny overlyssal ble tatt i bruk i 1986.

Utstillingsflaten er på i alt  kvm. Dette er det største i landsdelen. I tillegg er foredragssaler, kontorer og en liten kafeteria. Skulpturparken er på utsiden.

## Samlinger og utstillinger

Grunnstammen i museets samlinger er arvet fra kunstforeningen i Schlesvig-Holstein *(Schleswig-Holsteinischen Kunstverein)* som ble grunnlagt i 1855. Til vanlig stilles der ut malerier, skulpturer (ikke værbestandige vises innendørs), objektkunst, samt foto- og videoarbeider.

Den faste grunnstammen rommer noen eldre verker, men mest fra 18 og 1900-tallet. Mye av dette er verker av lokale kunstnere. Også nyere impresjonistisk og ekspresjonistisk kunst vises, inkludert Emil Nolde, den nye sakligheten og en del internasjonal kunst fra etter 1945. En stor del av samlingene gikk tapt i perioden 1933 til 1945.

I en av salene henger noen få bilder med norske motiver kanskje også malt i Norge), av tyske malere, og ett av maleren Frits Thaulow. Bård Breivik har også hatt utstilling der. 

I 1986 flyttet man også inn til utstilling en mengde romersk antikke relieffer, byster og statuer – dels som gipskopier og -avstøpninger og dels i original i marmor.

Kunsthallen er underlagt universitetet som en del av dettes virksomhet.

## Referanser


## Eksterne lenker
* http://www.kunsthalle-kiel.de/
* http://www.antikensammlung-kiel.de
Ciutat Vella

**Ciutat Vella** (*Gamlebyen*) er et distrikt i den katalanske byen Barcelona. Det grenser til Sants-Montjuïc i vest, Eixample i nord, Sant Martí i øst og Middelhavet i sør. Som navnet tilsier, er Ciutat Vella den eldste delen av Barcelona, og omfatter byens historiske sentrum. Distriktet hadde 111 290 innbyggere 1. januar 2005.

## Bydeler
Ciutat Vella er delt inn i fire bydeler:

*El Raval. Innbyggere (2005): 46 322.
*Barri Gòtic. Innbyggere (2005): 26 982.
*La Ribera (Sant Pere, Santa Caterina og La Ribera). Innbyggere (2005): 22 558.
*Barceloneta. Innbyggere (2005): 15 528.
Tor-Johan Ekeland

**Tor-Johan Ekeland** (født 21. mars 1949 i Langevåg) er professor emeritus i psykologi ved Høgskolen i Volda.

Han avla psykologisk embetseksamen ved Universitetet i Bergen i 1976, og ble i 1999 dr. philos. samme sted med avhandlingen «Meining som medisin. Ein analyse av placebofenomenet og implikasjonar for terapi og terapeutiske teoriar». 

I 1979 ble han ansatt som amanuensis ved Møre og Romsdal distriktshøgskole, Volda. I 1986 ble han førsteamanuensis samme sted, og samme år ble han rektor for distriktshøgskolen i Volda. Han satt som rektor frem til 1990. I 1994 ble distriktshøskolen og Volda lærarhøgskule slått sammen til Høgskolen i Volda. Ekeland ble professor ved Høgskolen i Volda i 1997.

## Eksterne lenker
Curtis LeMay

**Curtis Emerson LeMay** (1906–1990) var general i det amerikanske flyvåpenet. Dersom det hadde utbrutt atomkrig i etterkrigsårene, ville det tilkommet ham å lede de amerikanske atombombebestykkede bombeflyene.

## Liv og virke
### Bakgrunn
Curtis LeMay var av engelsk og lenger tilbake av hugenottisk opphav. Faren hans, Erving Edwin LeMay, var til tider jernarbeider og til tide reparatør, og hadde aldri noen jobb i mer enn få måneder av gangen. Hans mor, Arizona Dove (*née* Carpenter) LeMay, gjorde sitt beste for å holde familien sammen. De hadde små inntekter, og flyttet rundt i landet mens faren lette etter arbeide, så langt vekk som til Montana og California. De vendte etterhvert tilbake til Columbus. LeMay gikk der på offentlige skoler, tok eksamen ved *Columbus South High School*, og studerte til sivilingeniør ved Ohio State University. 
### Militær karriere
Curtis LeMay ble flyver i det amerikanske forsvar i 1929, og steg i gradene. 

LeMay deltok som aktiv flyver i US Army Air Forces i andre verdenskrig. I krigens sistre fase ble han kommandandant for bombeflyene i Det fjerne østen. Han ledet de strategiske brannbombetoktene mot byer i Japan under den andre verdenskrig som for eksempel bombingen av Tokyo i mars 1945, og mineleggingen av Japans indre farvann, og gjennomførte atombombingen av Hiroshima og Nagasaki. 

Etter krigen fikk han kommandoen for det amerikanske flyvåpenet i Europa og spilte en viktig rolle i få i stand luftbroen til Berlin.

I 1949 ble han sjef for Strategic Air Command. Fra 1961 til 1965 var han stabssjef i flyvåpenet, da både Cubakrisen og Vietnamkrigen opprant. Det var med begrenset suksess idet LeMay som kompromissløs motstander av kommunistiske regimer gang på gang kom på kant med forsvarsminister Robert McNamara, luftfartsminister Eugene Zuckert og forsvarsjef Maxwell Taylor.

Under Cubakrisen kom han i 1962 i konflikt med president John F. Kennedy og Robert McNamara idet han hevdet at man burde bombe rampene til de kjernevåpensbestykkede missiler som Sovjetunionen hadde plassert på Cuba. Kennedy besluttet at det skulle innføres en blokkade mot Cuba, noe LeMay motsatte seg. Selv om Sovjetunionen fjernet sine missilramper, foreslo LeMay etter krisen at USA skulle bombe Cuba. 

At LeMay kom på kant med president Lyndon B. Johnsons vietnamkrigsstrategi førte til at han måtte gå av.

## Politikk
LeMay flyttet som pensjonist til California, der konservative krefter oppfordret ham til å stille i Det republikanske partis nominasjon til Senatet. LeMay avslo. Ved presidentvalget i 1968 lot han seg overtale til å stille som visepresidentkandidat for sørstatsdemokraten George Wallace. LeMays mangel på politisk fintfølelse, slik som oppfordringen til å «bombe Nord-Vietnam tilbake til steinalderen», ble imidlertid en belastning for Wallace.

## Referanser
.np

**.np** er Nepals nasjonale toppnivådomene (ccTLD) for internett. 

## Registrering
Registrering er på tredje nivå under følgende andrenivå kategorier:

* **com.np**
* **org.np**
* **edu.np**
* **net.np**
* **gov.np**
* **mil.np**

Registrering under disse kategoriene krever lokal tilstedeværelse i Nepal.  Registrering forventes også å være for navn basert direkte på navnet til selskapet eller organisasjonen, eller på et merkenavn for et produkt.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .np whois informasjon 
* Registreringsnettsted for .np domenet
Kigali

**Kigali** er hovedstaden i Rwanda, og med sine  innbyggere (2009) også den største byen. Byen befinner seg i midten av landet, og har vært Rwandas sentrum for økonomi, kultur og transport siden den ble landets hovedstad i 1962. Hjemmene og kontorene til Rwandas president, Paul Kagame, og andre ministre befinner seg her. Byen deler Kigalidistriktets grenser, som ble utvidet i januar 2006 som en del av en reorganisering av de lokale styrene i landet. Befolkningen til Kigali består av hutu (84 %), tutsi (15 %) og twa (1 %).

Den internasjonale flyplassen Kigali internasjonale lufthavn ligger i Kigali.

## Bildegalleri

Fil:CentralKigali.jpg|Kigali sentrum
Fil:Downtown Kigali - Flickr - Dave Proffer (1).jpg|Downtown Kigali sett fra folkemordmuseumet.
Fil:Downtown Kigali 2010.JPG|Downtown Kigali sett fra minnesmerket for folkemordet i Rwanda.
Fil:RwandaParliament.jpg|Parlamentsbygningen.


## Vennskapsbyer
*  Kampala, Uganda
*  San Bernardino, USA

## Eksterne lenker
*
Thetford Priory

**Thetford Priory** eller **Thetford Abbey** var et prioratkloster i Thetford i England som hadde utgått fra benediktinerklosteret Cluny i Frankrike. Thetfordklosteret var et av de viktigste i East Anglia og ble grunnlagt i 1103 av Roger Bigod, baron Bigod, og dedikert jomfru Maria. Klosteret skyldte mye av sin velstand og framgang til en mirakuløs fremtreden av jomfru Maria og henne statue var reist her.

På 1200-tallet ble det sagt at jomfru Maria opptrådte i en visjon til de lokale, noe som førte til en utvidelse av stedet til kapell for helgenen. I løpet av byggingen ble det oppdaget at en gammel statue av henne på stedet hadde en hulning i hodet som inneholdt helgenens relikvier og ble således en dragningskraft for pilegrimer.

Kapellet huset gravene til den betydningsfulle Howard-familien, men også til andre betydningsfulle skikkelser fra Tudortiden som Henry FitzRoy, 1. hertug av Richmond og Somerset, og andre. Til tross for stedets notable gravplass var ikke nok for å berge klosteret fra prosessen med Oppløsningen av Englands klostre og det ble stengt i 1536. Gravene til Howard-familien ble flyttet til kirken St Michael the Archangel i Framlingham.

Klosterets ruiner, blant annet dets nedre vegger av kirken og buegangen, sammen med det imponerende velvet til munkenes sovesal og en bortimot komplett portnerbolig fra 1300-tallet (en gangveg fra hovedstedet), er åpent for publikum som et engelsk fortidsminne og drives av English Heritage. Som mange andre steder i England blir det påstått at stedet er gjensøkt og det var tema for en fjernsynsepisode av *Ghosthunters* (*Spøkelsesjegerne*). Kirken for Den hellige grav er innfor gangavstand fra ruinene.

## Eksterne lenker
* English Heritage
Ole Alexander Ulvestad

**Ole Alexander Mekvik Ulvestad** (født 9. juli 1986 i Molde) er en norsk fotballspiller.

Ulvestad debuterte for Tomrefjord som 14-åring. Han gjorde seg bemerket allerede på kretslaget, noe som førte til fast plass på kretslag og distrikslag. Han ble ikke lenge etter dette kontaktet av Molde som ønsket hans bidrag i talentgruppen. 

Etter 2007-sesongen ble Ulvestad solgt til Alta, men avsluttet kontrakten etter ett år i klubben, grunnet sykdom.

## Referanser


## Eksterne lenker
* 
*
Ahyee Aye Elvis

**Ahyee Aye Elvis** (født 1983) er en ivoriansk tidligere fotballspiller med mesteparten av karrieren som forsvars- og midtbanespiller i .
Elvis, som var kjent for sin spenst, overtok etter Robbie Russell. Han spilte en sesong for Vard etter oppholdet i Sogndal, og før han avsluttet karrieren i Tunisia.

## Referanser


## Eksterne lenker
* 
* 
* Sogndal Fotball – Spillerens profil
Kåre Rønnes

**Kåre Rønnes** (født 13. januar 1938) er en tidligere fotballspiller. Allerede som 22-åring ble han lagkaptein på Rosenborg, og han var med i hele perioden som kan sies å være Rosenborgs første storhetstid. Ingen vet nøyaktig hvor mange A-kamper han fikk med seg i løpet av sine 19 år på Lerkendal, men det antydes rundt 700.

Da han la opp i 1974 som 36-åring hadde han prøvd seg i samtlige posisjoner på RBK-laget. I starten av karrieren spilte for det meste indreløper og defensiv midtbane, men ble etter hver dratt tilbake som en plasseringssterk midtstopper. Han vikarierte også som spiss og back, og fikk også prøvd seg som keeper.

Rønnes ble cupmester tre ganger, tapte tre cupfinaler, ble seriemester tre ganger og fikk tre seriesølv.

Sesongen 1975 var Kåre Rønnes hovedtrener for RBK. Viking tok gull det året, mens Rosenborg, Brann og Start alle endte med 27 poeng. Laget til Rønnes hadde imidlertid dårligst målforskjell, og havnet dermed på 4.-plass.

Kåre Rønnes er utnevnt som æresmedlem av Rosenborg Ballklub.

## Referanser


## Eksterne lenker
* Kåre Rønnes på RBKweb.com
*